## Zakon o osnivanju Javnog poduzeća "Kumrovec"

### NN 27/1991 (11.6.1991.), Zakon o osnivanju Javnog poduzeća "Kumrovec"

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike. Hrvatske, donosim

## UKAZ

### o proglašenju Zakona o osnivanju Javnog poduzeća "Kumrovec"

Proglašavam Zakon o osnivanju Javnog poduzeća "Kumrovec",
kojeg je Sabor Republike Hrvatske donio na sjednicama Vijeća udruženog
rada, Vijeća općina i Društveno-političkog vijeća 31. svibnja 1991. godine.

Klasa: O11-o1/91-O1%48

Urbroj : 71-91-1

Zagreb, 3. ˇlipnja 1991.

Predsjednik Republike Hrvatske

**dr. Franjo Tudman, v. r.**

---

## ZAKON

### o osnivanju Javnog poduzeća "Kumrovec"

I. OSNIVANJE JAVNOG PODUZEČA

Članak 1.

Ovim zakonom Republika Hrvatska osniva javno poduzeće za zaštitu, promicanje,
održavanje i prezentiranje kulturno-povijesnog i osobito zaštićenog područja
Kumrovec. Poduzeće iz stavka 1. ovoga članka osniva se pod tvrtkom: Javno
poduzeće "Kumrovec" p. o. (u daljem tekstu: Poduzeće). Sjedište
Poduzeća je u Kumrovcu.

Članak 2.

Djelatnost Poduzeća jeobavljanje muzejskih, bibliotečno-arhivskih, prosvjetnih,
turističkih, rekreacijskih i ugostiteljskili usluga. Muzejska djelatnost
u Poduzeću organizira se i ostvaruje u radnoj jedinici Staro selo i obavlja
se na osnovi Zakona o muzejskoj djelatnosti. Radna jedinica Staro selo
ima voditelja kustosa, koji se imenuje i razrješava na način utvrđen statutom
Poduzeća. Sredstva za rad iz stavka 2. ovoga članka osiguravaju se u proračunu
Republike putem Republičkog fonda za kulturu i vode se na posebnom računu
u Poduzeću. Djelatnost Poduzeća je od interesa za Republiku Hrvatsku.

Članak 3.

Sredstva za osnivanje i rad Poduzeća osiguravaju se iz sredstava postojeće
radne organizacije "Spomen-park Kumrovec" utvrđena bilancom stanja
na dan 31. ožujka 1991, sredstava proračuna Republike Hrvatske, sredstava
ostvarenih vlastitom djelatnošću Poduzeća te iz drugih izvora u skladu
s važečim propisima. . Sredstva za osnivanje i rad kao i sva pokretna i
nepokretna imovina postojeće radne organizacije "Spomen-park Kumrovec"
a posebice zaštićena spomenička cjelina Staro selo Kumrovec, Rezidencija,
Kurija Erdody u Razvoru Zdenac radosti, Stara osnovna škola, Rodna kuća
Josipa Broza Tita, Spomen-dom, Športsko-rekreacijski centar, stambene zgrade
i stanovi, te ostali objekti, javne površine i zemljišta, postaju vlasništvo
Republike Hrvatske.

II. UPRAVLJANJE I RUKOVOĐENJE

Članak 4.

Organ upravljanja u Poduzeću je upravni odbor. Upravni odbor ima sedam
članova, od kojih pet imenuje Vlada Republike Hrvatske, a dva člana od
kojih je jedan stručni muzejski radnik radne jedinice Staro selo biraju
radnici Poduzeća na način utvrđen statutom Poduzeća. Članovi upravnog odbora
imenuju se odnosno biraju na vrijeme od 4 godine.

Članak 5.

Upravni odbor Poduzeća donosi:

- odluku o raspolaganju kapitalom Poduzeća te utvrđuje mjerila za raspoređivanje
dobiti uz suglasnost Vlade Republike Hrvatkse, - statut Poduzeća, uz suglasnost
Vlade Republike Hrvatske,

- plan razvoja Poduzeća i godišnje financijske planove,

- akt o unutarnjoj organizaciji,

- akt o raspodjeli sredstava za zarade radnika,

- akt o disciplinskoj i materijalnoj odgovornosti radnika, ,

- odluku o osnivanju drugih poduzeća te o ulaganju sredstava u druga
poduzeća uz suglasnost Vlade Republike Hrvatske,

- odluku o imenovanju i razrješenju radnika s posebnim ovlastima i odgovornostima,
na prijedlog direktora, u skladu sa statutom Poduzeća. Upravni odbor dostavlja
izvješće o svom radu Saboru i Vladi Republike Hrvatske najmanje jedan puta
godišnje. Upravni odbor Poduzeća obavlja i druge poslove koje prema zakonu
obavlja organ upravljanja u društvenom poduzeću, te druge poslove određene
statutom Poduzeća.

Članak 6.

Upravni odbor bira i razrješava predsjednika upravnog odbora. Način
rada i odlučivanja upravnog odbora te druga pitanja u svezi s organizacijom,
upravljanjem i rukovođenjem u Poduzeću, uređuju se statutom Poduzeća i
poslovnikom o radu upravnog odbora.

Članak 7.

Poduzećem rukovodi direktor, kojeg imenuje i razriješava Vlada Republike
Hrvatske, na prijedlog ministra prosvjete i kulture. Direktor predstavlja
i zastupa Poduzeće te je odgovoran za provođenje utvrđene poslovne politike
i odluka upravnog odbora, u okviru zakonom i statutom utvrđenih ovlasti.

III. NADZOR

Članak 8.

Nadzor nad zakonitošću rada Poduzeća obavljaju Ministarstvo prosvjete
i kulture i Ministarstvo turizma, svako u granicama svog djelokruga. 5tručni
nadzor nad Poduzećem obavljaju Zavod za zaštitu spomenika kulture u sastavu
Ministarstva prosvjete i kulture i Zavod za zaštitu okoliša, prirode i
prirodne baštine u sastavu Ministarstva zaštite okoliša, prostornog uređenja
i graditeljstva.

IV. PRIJELAZNE I ZAVRŠNE ODREDBE

Članak 9.

Poduzeće počinje s radom danom upisa u sudski registar kada prestaje
s radom postojeća radna organizacija "Spomen-park Kumrovec".
Sredstva, prava, obveze te radnike postojeće radne organizacije "Spomen-park
Kumrovec" preuzima Poduzeće, kao njezin pravni sljednik, s danom početka
rada Poduzeća.

Članak 10.

Radnicima iz članka 9. stavka 2. ovoga zakona koji ne bude raspoređen
na poslove utvrđene aktom o unutarnjoj organizaciji i načinu rada Poduzeća,
prestaje radni odnosˇ u skladu sa zakonom.

Članak 11.

Vlada Republike Hrvatske imenovat će u roku od 15 dana od dana stupanja
na snagu ovoga zakona 5 članova upravnog odbora Poduzeća, a radnički savjet
postojeće radne organizacije "Spomen-park Kumrovec" u istom roku
izabrat će 2 člana upravnog odbora, koji će privremeno, do izbora novih
članova po postupku utvrđenom statutom Poduzeća, obnašati funkcije članova
upravnog odbora.

Članak 12.

Upravni odbor dužan je u roku od tri mjeseca od dana stupanja na snagu
ovoga zakona, uz suglasnost Vlade Republike Hrvatske donijeti statut Poduzeća,
a ostale akte utvrđene ovim zakonom, u roku od šest mjeseci od dana stupanja
na snagu ovoga zakona. Do donošenja statuta i drugih općih akata Poduzeća,
shodno će se primjenjivati statut i drugi akti postojeće radne organizacije
"Spomen-park Kumrovec", ukoliko nisu u suprotnosti s ovim zakonom.

Članak 13.

Stupanjem na snagu ovoga zakona prestaje važiti Zakon o Spomen-parku
Kumrovec ("Narodne novine" br. 39/77 i 16/86).

Članak 14.

Ovaj zakon stupa na snagu danom objave u "Narodnim novinama".

Klasa: 305-01/91-01/15

Zagreb, 31. svibnja 1991

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-755